laion/Wikipedia-Exotic huggingface dataset:
Les Cayes' piiskopkond

Les Cayes' piiskopkond (ladina keeles Dioecesis Caiesensis või Dioecesis Cajesensis) on katoliku kiriku piiskopkond Haitis, mille keskus on Les Cayes. Allub Port-au-Prince'i peapiiskopkonnale. Piiskop on Jean Alix Verrier. Piiskopkonna pindala on 4649 km². Katoliiklus jõudis Les Cayes' piirkonda 15. sajandi lõpus. Les Cayes' piiskopkond rajati 3. oktoobril 1861 Santo Domingo peapiiskopkonnast eraldamise teel pärast seda, kui paavst Pius IX sõlmis 1860 Haiti Vabariigiga konkordaadi, mille alusel loodi Port-au-Prince'i kirikuprovints. 20. aprillil 1972 eraldus Jérémie piiskopkond. 2001. aasta seisuga elas piiskopkonna territooriumil 1 400 000 inimest, kellest katoliiklasi oli 933 000. Preestreid oli 83, neist munkpreestreid 28. Les Cayes' piiskopid on olnud Jean-Marie-Alexandre Morice (4. mai 1893 – 18. juuni 1914) Giulio Vittore Maria Pichon (18. detsember 1919 – 1941) Jean Louis Collignan, O.M.I. (30. september 1942 – 27. juuli 1966) Jean-Jacques Claudius Angénor (20. august 1966 – 9. aprill 1988) Jean Alix Verrier (9. aprill 1988) Täpsemad andmed inglise keeles Pisut ajaloolisi andmeid inglise keeles
Haava

Haava on perekonnanimi. Haava on mitme Eesti küla nimi: Haava, küla Võru vallas Võru maakonnas Haava, küla Tartu vallas Tartu maakonnas Haava oli Võru maakonnas Võru vallas asuva Haava-Tsäpsi küla nimi enne 2017. aasta Eesti omavalitsuste haldusreformi. Haava allikad, Koeru vallas Haava mõis, Tartumaal Haava tänav, tänav mitmes Eesti asulas
Andrew Copp

Andrew Copp (sündinud 8. juulil 1994 Ann Arboris Michiganis) on USA jäähokimängija, kes mängib keskründajana NHL-i klubis Detroit Red Wings. Aastatel 2012–2015 mängis Copp Michigani Ülikooli jäähokimeeskonnas. 2013. aastal valis Winnipeg Jets ta NHL-i draft '​is 104. valikuna. 2015. aasta märtsis sõlmis ta Jetsiga kolmeaastase lepingu. NHL-is debüteeris ta Jetsi meeskonnas 11. aprillil 2015 mängus Calgary Flamesi vastu. Jetsi põhikoosseisu on ta kuulunud alates järgmisest hooajast. Esimese värava lõi ta NHL-is 31. oktoobril 2015 mängus Columbus Blue Jacketsi vastu. 24. märtsil 2021 tegi ta mängus Vancouver Canucksi vastu oma esimese kübaratriki NHL-is (kokku lõi ta selles mängus neli väravat). Hooaeg 2020–21 oli ühtlasi tema senise NHL-i karjääri kõige resultatiivsem (15 + 24). 2022. aasta märtsis kaubeldi Copp Jetsist New York Rangersi. 2022. aasta juulis sõlmis Copp viieaastase lepingu Detroit Red Wingsiga. 2012. aastal tuli Copp USA kuni 18-aastaste koondisega omavanuste maailmameistriks. USA jäähokikoondise koosseisus osales ta 2017. aasta maailmameistrivõistlustel. "Andrew Copp constantly pushing for more as Jets continue to climb". sportsnet.ca. 25.3.2021. Vaadatud 21.10.2021 "Rangers Acquire Andrew Copp". nhl.com. 21.3.2022. Vaadatud 4.4.2022 Roth, Thomas (13. juuli 2022). "Red Wings sign center Andrew Copp to five-year contract". NHL.com. Vaadatud 13. juulil 2022. Andrew Copp NHL.com lehel Andrew Copp hockeydb.com lehel
Cam Fowler

Cameron Matthew Fowler (sündinud 5. detsembril 1991 Windsoris Ontarios) on Kanadas sündinud USA jäähokimängija, kes mängib kaitsjana NHL-i klubis Anaheim Ducks. Hooajal 2009–10 mängis ta Ontario Hockey League'i klubis Windsor Spitfires ning võitis samal hooajal klubiga Memorial Cup'i. 2010. aastal valis Anaheim Ducks ta NHL-i draft '​is 12. valikuna. Ducksi põhikoosseisu on Fowler kuulunud alates hooajast 2010–11. Esimese värava lõi ta 17. oktoobril 2010 mängus Phoenix Coyotesi vastu. Debüüthooaeg on jäänud ka tema seni kõige resultatiivsemaks NHL-is (10+30). Hooaja 2012–13 esimeses pooles toimunud NHL-i tööseisaku ajal mängis Fowler Rootsi esiliiga klubis Södertälje SK. 2017. aastal valiti Fowler NHL-i tähtede mängule. 2017. aasta juulis pikendas ta Ducksiga lepingut seitsme aasta võrra. 4. novembril 2018 tegi ta mängus Columbus Blue Jacketsi vastu oma esimese kübaratriki NHL-is. 2009. aastal tuli Fowler USA kuni 18-aastaste koondisega omavanuste maailmameistriks ja aasta hiljem juunioride maailmameistriks kuni 20-aastaste koondisega. USA jäähokikoondise koosseisus on ta osalenud 2011. ja 2012. aasta maailmameistrivõistlustel ning 2014. aasta taliolümpiamängudel. "Cam Fowler signs eight-year contract extension with Ducks". NHL.com. 1.7.2017. Vaadatud 21.10.2021 Cam Fowler NHL.com lehel Cam Fowler hockeydb.com lehel
Elektritool

Elektritool on toolikujuline seade surmamõistetute hukkamiseks elektrivooluga. New Yorgi hambaarst Alfred Porter Southwicki 1881. aastal leiutatud seadet kasutati esimest korda Ameerika Ühendriikides elukaaslase kirvega tapnud William Kemmleri hukkamiseks 6. augustil 1890. Seade täitis ettenähtud ülesande teisel katsel. "Far Worse Than Hanging" (PDF). The New York Times (inglise). 7. august 1890. Vaadatud 21. oktoobril 2021.
Igavere (Tartu)

Igavere on küla Tartu maakonnas Tartu vallas. Küla on kujul Igeteveri mainitud Henriku Liivimaa kroonikas, mille kohaselt ristis 1220. aastal Jogentaganas ringi liikunud Läti Henrik koos oma kaaspreestriga seal kohalikke inimesi. Nimi Igeteveri sisaldab tõenäoliselt isikunime, mis on olnud tuntud nii eestlaste, liivlaste kui soomlaste juures (Igate, Ikade, Ygade, Jakob Ykato). Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022. Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XXIV 5, lk 218–219 Paul Alvre. Eesti ja liivi keeleaines Henriku Liivimaa kroonikas, III : Kohanimed. Keel ja Kirjandus, 1985, nr 2, lk 98
Heli-Maria Kahu

Heli-Maria Kahu (5. august 1937 – 19. oktoober 2021) oli eesti muusikapedagoog ja koorijuht. 1962. aastal lõpetas ta Georg Otsa nimelise Tallinna muusikakooli koorijuhtimise eriala ning 1969. aastal Tallinna Riikliku Konservatooriumi koorijuhtimise eriala kaugõppes. Aastatel 1963 kuni 1983 töötas Heli-Maria Kahu Viljandi Johann Köleri nimelises Viljandi 4. Keskkoolis (praegu Viljandi Kesklinna Kool) muusikaõpetaja. Heli-Maria Kahu juhatas alates 1964. aastast Paistu segakoori Heli, mille asutas 1880. aastal helilooja ja koorijuht Friedrich August Saebelmann. Segakoor Heli tegutses 125 aastat ja lõpetas tegevuse 2005. "Vilistlased – Georg Osta nim. Tallinna muusikakool". Georg Osta nim. Tallinna muusikakooli koduleht. Originaali arhiivikoopia seisuga 1.04.2023. Vaadatud 21.10.2021. "Tallinna Riikliku Konservatooriumi". Sirp ja Vasar. 27.06.1969. Vaadatud 21.10.2021.
Robby Fabbri

Robert Fabbri (sündinud 22. jaanuaril 1996 Mississaugas, Ontarios) on Kanada jäähokimängija, kes mängib ründajana NHL-i klubis Detroit Red Wings. Aastatel 2012–2015 mängis ta Ontario Hockey League'i klubis Guelph Storm. 2014. aastal tuli ta klubiga OHL-i meistriks, lisaks pälvis Fabbri samal hooajal väljalangemismängude kõige väärtuslikumale mängijale antava Wayne Gretzky 99 Award'i. 2014. aastal valis St. Louis Blues ta NHL Draft '​is 21. valikuna. NHL-is debüteeris ta Bluesi meeskonnas 8. oktoobril 2015 mängus Edmonton Oilersi vastu ja lõi selles mängus ka värava. Tema debüüthooaeg 2015–16 on jäänud seni ka tema kõige resultatiivsemaks (18+19). Hooaja 2015–16 väljalangemismängudes, kus Blues jõudis Läänekonverentsi finaali, sai Fabbri kirja 4+11. Vigastuse tõttu jäi ta tervenisti eemale hooajast 2017–18. 2019. aastal tuli ta Bluesiga Stanley karika võitjaks. 2019. aasta novembris kaubeldi ta Jacob de la Rose'i vastu Detroit Red Wingsi. Hooajal 2019–20 lõi Fabbri Red Wingsi meeskonnas mängides liigas 52 mänguga 14 väravat ja andis 17 väravasöötu. 2015. aastal tuli Fabbri Kanada kuni 20-aastaste koondisega juunioride maailmameistriks. "Red Wings acquire Robby Fabbri from Blues". nhl.com. 7.11.2019. Vaadatud 21.10.2021 Robby Fabbri NHL.com lehel Robby Fabbri hockeyd.com lehel
Igavere

Igavere on kahe eesti küla nimi: Igavere, küla Raasiku vallas Igavere, küla Tartu vallas Igavere on Igevere küla nimevariant Igavere peakraav
Jõusa

Jõusa on küla Tartu maakonnas Tartu vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
İstanbuli arheoloogiamuuseumid

İstanbuli arheoloogiamuuseumid (türgi İstanbul Arkeoloji Müzeleri) on Türgis İstanbulis asuvate arheoloogiamuuseumide kompleks. See hõlmab kolme muuseumi: peahoones asuvat arheoloogiamuuseumi, peahoone ees asuvat Vana Idamaa muuseumi (Eski Şark Eserleri Müzesi) ja selle juures asuvat islamikunsti muuseumi (Çinili Köşk). Vanim neist on arheoloogiamuuseum, mis avati 1891. aastal. Muuseumide mahukasse kogusse kuulub umbes miljon museaali. 2020. aastal külastas muuseumikompleksi 892 844 inimest. Algidee avada İstanbulis arheoloogiamuuseum tuli Osmanite riigi sultanilt Abdülazizilt, kes külastas 1867. aasta suvel arheoloogiamuuseume Pariisis, Londonis ja Viinis. Muuseum otsustati rajada Kuldsarve lahe vasakpoolsele kaldale Topkapı palee kaugemate aedade piirkonda praeguse Gülhane pargi serva. Hoone arhitektiks valiti Prantsuse-Osmani päritolu Alexander Vallaury, kes andis sellele Vana-Kreeka stiilis välimuse. Hoone esifassaadi juures kasutas ta ära hiljem muuseumis eksponeeritud Aleksander Suure sarkofaagi (4. saj e.m.a) ja "Leinavate naiste sarkofaagi" elemente. Hoone on praegugi üks esinduslikumad uusklassitsistliku stiili näiteid İstanbulis. Muuseum avati 1891. aastal ning selle asutaja ja esimene kuraator oli Osman Hamdi Bey, kes oli tuntud arheoloog, kultuuritegelane ja kunstiasjatundja. 1883. aastal oli Osman Hamdi Bey eestvõtmisel avatud kunstikool ning see kohendati 1935. aastal Vana Idamaa muuseumiks. 1953. aastal lisandus neile Türgi ja islamikunsti muuseum, nüüdne islamikunsti muuseum. Selle muuseumi ajalugu ulatub 19. sajandi lõppu, kui seal oli avatud imperaatorlik muuseum. Kuna muuseum oli algselt Osmanite riigi imperaatorlik muuseum, saadeti selle kogule täiendust üle kogu impeeriumi. Selle tulemusena omandas muuseum väga mitmekülgse ja mahuka kogu, kuhu kuulub museaale Türgi, Vana-Kreeka ja Rooma aladelt. Vana Idamaa muuseumi kogu hõlmab varaste tsivilisatsioonide leide Anatooliast, Mesopotaamiast, Vana-Egiptusest ja Araabia poolsaarelt. Islamikunsti muuseum koondab Anatoolia piirkonnast pärinevaid ja seldžukkide keraamilisi plaate. Kogu tippe on Anatoolias asuva Ibrahim Bey mošee 14. sajandist pärit mihrab ning Osmanite aja tähtsamate keraamika- ja portselanitööstuse linnade İzniki ja Kütahya meistrite töönäited. Tuntumate museaalide hulka kuuluvad Aleksander Suure sarkofaag (4. saj e.m.a), Babüloonia Ištari värava lõvi kujutav bareljeef (u 575 e.m.a), Foiniikia valitseja Tabnit I sarkofaag (u 500 e.m.a), Rooma ajastu kujud Afrodisiasest, Ephesosest ja Mileetosest, Pergamoni linna Zeusi templist pärit kujude detailid (2. saj e.m.a) ning 800 000 Osmanite impeeriumi aja münti. "Müze İstatistikleri". Türgi kultuuri- ja turismiministeerium (TC Kültür ve Turizm Bakanlığı). Vaadatud 22. oktoobril 2021. "Sultan Abdülaziz – Avrupa Seyahati". Blog.milliyet.com.tr. 21. juuni 2012. Vaadatud 22. oktoobril 2021. "Istanbul Archaeology Museum". The New York Times. 24. mai 2012. Originaali arhiivikoopia seisuga 24. mai 2012. Vaadatud 22. oktoobril 2021.{{netiviide}}: CS1 hooldus: robot: algse URL-i olek teadmata (link)
Kastli

Kastli on küla Tartu maakonnas Tartu vallas. Külas asus aastani 2001 Sootaga raudteepeatus. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Ain Paavo

Ain Paavo (sündinud 18. oktoobril 1953 Kiviõlis) on eesti tõstja ja kulturist. Ta lõpetas 1975 Kehtna sovhoostehnikumi. Tõstetreeninguid juhendas tehnikumis Endel Kaasik, hiljem treenis Paavo Arne Heinlaiu ning Jaan Taltsi suunamisel. Paavo tuli 1978 tõukamises (kehakaalus 100 kg) NSV Liidu meistriks ja 1974 (90 kg) NSVL maaspordiühingute meistriks; ta on ka 3-kordne Eesti meister. Meistersportlane (1974). Paavo on püstitanud 15 Eesti rekordit: rebimises 3, tõukamises 8 ja summas 4. Pärast käevigastust hakkas harrastama kulturismi, tuli 1990 EM-il kehakaalus 90 kg ja võistkonnaharjutuses Euroopa meistriks, 1991 võitis EM-il hõbeda. 6-kordne NSVL-i meister ja karika võitja. Tema vend on Matti Paavo.
Lego Art

"Lego Art" on üks Lego mänguasjade sarja teemadest. 2020. aastast müüdav teema hõlmab komplekte, mis põhinevad olulistel popkultuuri isiksustel ja tegelastel. Teemasse kuuluvad komplektid võimaldavad ehitada mosaiiki meenutavas kahemõõtmelises tehnikas, kasutades selleks 1x1 suuruses Lego klotse. Kui tootesarja esimesed neli komplekti keskendusid portreedele, siis hiljem lisandus muidki valdkondi. Enamiku ehitiste suurus on 48x48 klotsi ja komplektid sisaldavad 2658 – 11 695 detaili. Pildid ehitatakse üheksale 16x16 alusplaadile, mis ühendatakse omavahel "Lego Technicu" sarjast tuntud detailide abil. Iga komplekt võimaldab ehitada küll mitu erinevat pilti (nt kõiki ansambli The Beatles liikmeid), kuid neid ei saa ehitada üheaegselt. Mõni komplekt võimaldab kombineerida mitut ühesugust komplekti, et moodustada suurem teos. Selleks, et mosaiigi saaks seinale riputada, sisaldavad komplektid ka vastavat elementi. Komplektides sisaldub ka eksklusiivne 2x4 suuruses Lego klots, millele on trükitud komplekti teemaga seotud allkiri või logo. Pärast komplekti soetamist on kasutajatele veebi vahendusel ligipääsetavad ka ehitamise ajal kuulamiseks mõeldud taskuhäälingud või heliribad. Neis räägivad komplektide loojad või eksperdid disaini või mosaiigil kujutatuga seotud teemadest või on võimalik kuulata komplektiga seotud muusikat. Lego kunsti disainijuht Samuel Johnson arutas iga mudeliga kaasnevaid heliribasid ja selgitas: "Igal komplektil on oma heliriba, mis on välja töötatud ainult nende toodete jaoks. Ehitusjuhistes on heliribale juurdepääsuks QR-kood ja need on umbes üheksakümmend minutit pikad. Nad arutavad konstrueeritavate teemade tausta. Näiteks 31200 Star Wars The Sith sisaldab Lucasfilmi töötajate kommentaare iga tegelase kujunduse ja nende esialgse arengu kohta. Lisaks lõppevad heliribad disainerite intervjuudega, et iga mosaiigi loojad saaksid võib anda teavet LEGO Art tootmise kohta." Build Your Pop-Art Passion With These New LEGO Art Mosaics. Vaadatud 21.04.2021. Introducing LEGO Art. Vaadatud 21.04.2021. Interview with Samuel Johnson, LEGO Art designer. Vaadatud 21.04.2021. New LEGO art line is the perfect geeky homage for pop culture icons. Vaadatud 21.04.2021. "Interview with Samuel Johnson, LEGO Art designer". Brickset. Vaadatud 2. juulil 2020. LEGO Art Brings Mosaics Into Your Home!. Vaadatud 21.04.2021. More 2021 LEGO Art Sets Scheduled to Arrive in January. Vaadatud 21.04.2021. Make another mouse with alternate builds for LEGO Art 31202 Disney’s Mickey Mouse. Vaadatud 21.04.2021. LEGO Art World Map (31203) Officially Announced. Vaadatud 26.05.2021. LEGO Art 31203 World Map gets two official alternate builds. LEGO® Art – Art Project – Create Together | Official LEGO® Shop MY. Vaadatud 22.10.2021. Sarja veebileht
Poolmask

Poolmask on hingamisteede kaitsevahend, mis katab nina, suud ja lõuga. Standardi EVS-EN 149:2003+A1:2009 alusel koosneb poolmask suuremas osas filtermaterjalist. Maskil võib olla väljahingamisklapp. Klapp ei tohi olla maskist eraldatav. Filtermaterjal ei ole vahetatav ega maskist eraldatav. Poolmask on mehaaniline kaitsevahend, mille filtermaterjali silmadesse jäävad silmadest suuremad osised kinni. Osiste läbiliikumine toimub koos sisse- ja välja hingatava õhuga. Antud maskitüübi puhul ei kasutata abivahendeid õhu kiiremaks liikumiseks või selle mahu suurendamiseks. Standard ei reguleeri ühegi maskiosa värvi. Samuti ei reguleerita maskile kantava teksti värvi. Kui maski tootja poolt on mingi maskiosa värvile määratud eriline tähendus, peab tootja seda juhendmaterjalis kirjeldama. Poolmaski identifitseerimiseks peab igal maskil olema tekst. Tekst peab sisaldama: standardi numbrit; ühte kolmest poolmaski klassifikatsioonitähisest (FFP1; FFP2; FFP3); täheühendit NR (ingl non-reusable) kui mask on ühekordne või tähte R (ingl reusable), kui mask on korduvkasutatav; tähte D (ingl dolomite), kui mask on aeglaselt ummistuv ja mõeldud eriti tolmuses keskkonnas kasutamiseks; tootja nime või kaubamärki. Maskide pakendi tähistamisele kehtivad eraldi nõuded. Poolmaskide liigituse aluseks on filtreerimistõhusus ja õhulekke kogus. Poolmaske liigitatakse: FFP1 (ingl facial face piece); FFP2; FFP3. Korduvkasutatava maski puhastus- ja desinfitseerimisjuhend peab olema maskiga kaasas. Poolmask ei kaitse ühegi kemikaali eest, mitte üheski aineolekus. Ehkki poolmask on raskestipõlev, pole see mõeldud tulekustutustöödeks ning see ei kaitse tulekahjus tekkivate põlemisgaaside eest. Poolmask ei kaitse ioniseeriva kiirguse eest. Poolmask ei kaitse külma ega ühegi muu ilmastikunähtuse eest. Poolmask ei kaitse löökide ega ühegi muu mehaanilise jõu (näiteks torked, vedeliku paiskumine jmt) eest. EVS-EN 149:2003+A1:2009. Hingamisteede kaitsevahendid. Osakeste eest kaitsvad filtreerivad poolmaskid. Nõuded, katsetamine, märgistus. Eesti Standardimis- ja Akrediteerimiskeskus, vaadatud 22.10.2021.
Prachatice

Prachatice (saksa keeles Prachatitz) on linn Tšehhis Lõuna-Tšehhi maakonnas, Prachatice ringkonna halduskeskus. Prachatice asub České Budějovicest ligikaudu 35 km läänes. Prachatice asub merepinnast 561 meetri kõrgusel. Prachaticet on esmamainitud 1312. aastal, linnaõigused sai 1323. aastal. Prachatice vanalinn kuulutati 1981. aastal ajalooliseks linnakaitsealaks. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Prachatice Místopisný průvodce po České Republice Město Prachatice Prachatické muzeum Prachatice Town Visit Prachatice
Go, Dog. Go! (seriaal)

"Go, Dog. Go!" on Ameerika Ühendriikidest ja Kanadast pärit multifilmisari, mille loojaks on Adam Peltzman. Michela Luci – Tag Barker Callum Shoniker – Scooch Pooch Katie Griffin – Ma Barker Martin Roach – Paw Barker Tajja Isen – Cheddar Biscuit Lyon Smith – Spike Barker / Gilber Barker Judy Marshank – Grandma Marge Barker Patrick McKenna – Grandpaw Mort Barker Linda Ballantyne – Lady Lydia Joshua Graham – Sam Whippet David Berni – Frank Anand Rajaram – Beans Paul Buckley, Reno Selmser ja Zoe D'Andrea – The Barkapellas "NETFLIX TO LAUNCH DIVERSE SLATE OF ORIGINAL PRESCHOOL SERIES FROM AWARD-WINNING KIDS PROGRAMMING CREATORS". Netflix Media Center. Vaadatud 22. oktoober 2021. Milligan, Mercedes (6. jaanuar 2021). "Trailer: DreamWorks' 'Go, Dog, Go!' Speeds to Netflix Jan. 26". Animation Magazine. Vaadatud 22. oktoober 2021. Go, Dog. Go! andmekogus IMDb (inglise)
Kikivere

Kikivere on küla Tartu maakonnas Tartu vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Ongjini maakond

Ongjini maakond (Ongjin-gun, hangulis 옹진군, hanjas 甕津郡) on Incheoni haldusüksus. Jaguneb seitsmeks myeon'iks.
Sejong

Sejong (kor. 세종특별자치시, Sejong Teukbyeol-jachisi, Hanja 世宗 特別 自治市) on linn Lõuna-Koreas. Sellel on vabariigi regionaalvalitsuse kõrgeima autonoomse eristaatusega linna staatus (특별자치시; 特別自治市; teukbyeol-jachisi). 2016. aastal oli linna elanike arv hinnanguliselt 243 048. Linn on nime saanud kuningas Sejongi järgi, kes valitses Korea poolsaart 15. sajandil Joseoni dünastia osana. Linn asub Seoulist 120 kilomeetrit lõuna pool. Avatud 2012. aastal mitmed Lõuna-Korea ministeeriumid ja muud valitsuse funktsioonid on 2010. aastatel riigi julgeoleku parandamiseks linna kolinud. Sejong kavandati Korea Vabariigi uueks pealinnaks, ning üleviimist toetas teiste seas aastatel 2003–2008 Lõuna-Korea presidendina töötanud Roh Moo-Hyun. Ülekandmise vastu oli Seouli linnapea Lee Myung-bak, kellest sai hiljem president. 2004. aastal hindas riigi konstitutsioonikohus ettepanekut pealinna ebaseaduslikuks ümberpaigutamiseks. Nii jäävad näiteks Seouli presidendi kantselei ning riigi kaitse- ja välisministeeriumi. Kavatsus oli viia keskvalitsus Põhja-Korea "kahuripolügoonist" välja või selle lähedale. Kuigi Lõuna- ja Põhja-Korea vahel on pikka aega kehtinud relvarahu, pole riigid Korea sõja kiiluvees rahulepingut omavahel sõlminud. Ülikooliharidust annab noores linnas teiste seas Sejongi Ülikool.
Changwon

Changwon on linn Lõuna-Koreas, Lõuna-Gyeongsangi provintsi keskus. 2010. aastal liideti Changwoniga Jinhae ja Masani linn. 2015. aastal oli see rahvaarvult Lõuna-Korea üheksas linn. https://kosis.kr/statHtml/statHtml.do?orgId=101&tblId=DT_1B040A3&checkFlag=N
Hongseongi maakond

Hongseongi maakond (ka Hongsŏngi maakond; Lõuna-Korea omaladinas Hongseong-gun, korea kirjas 홍성군, hani kirjas 洪城郡) on maakond Lõuna-Koreas, Lõuna-Chungcheongi provintsi keskus.
Suwon

Suwon on linn Lõuna-Korea kirdeosas, Gyeonggi provintsi halduskeskus. http://stat.suwon.go.kr/stat/index.do
Louis Blériot

Louis Charles Joseph Blériot (1. juuli 1872 Cambrai – 1. august 1936 Pariis) oli prantsuse lendur, leiutaja ja insener. Aastal 1909 sai ta maailmakuulsaks, sooritades lennukil esimese lennu üle La Manche'i väina, võites ajalehe Daily Mail pakutud 1000 naelsterlingi suuruse auhinna. Ta oli eduka lennukitootmisettevõtte Blériot Aéronautique asutaja.  Louis Blériot – pildid, videod ja helifailid Wikimedia Commonsis
Frenštát pod Radhoštěm

Frenštát pod Radhoštěm (saksa keeles Frankstadt unter dem Radhoscht) on linn Tšehhis Morava-Sileesia maakonnas Nový Jičíni ringkonnas. Frenštát pod Radhoštěm asub Nový Jičínist umbes 15,5 km idakagus ja Ostravast ligikaudu 31 km lõunas. Frenštát pod Radhoštěm asub merepinnast 401 km kõrgusel. Asula on tõenäoliselt rajatud 13. sajandi lõpus või 14. sajandi alguses. Frenštát pod Radhoštěmit on ürikutes esmamainitud 1382. aastal, linnaõigused sai 1781. aastal. Frenštát pod Radhoštěmis on sündinud Tšehhoslovakkia kommunistlik partei- ja riigitegelane Ladislav Adamec (1926–2007). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Frenštát pod Radhoštěm Místopisný průvodce po České Republice Historie města Město Frenštát pod Radhoštěm Ladislav Adamec Vláda České republiky
Kobratu

Kobratu on küla Tartu maakonnas Tartu vallas. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Vysoké Mýto

Vysoké Mýto (saksa keeles Hohenmauth) on linn Tšehhis Pardubice maakonnas Ústí nad Orlicí ringkonnas. Vysoké Mýto asub Ústí nad Orlicíst umbes 17 km läänes ja Pardubicest ligikaudu 29 km idakagus. Vysoké Mýto asub merepinnast 284 meetri kõrgusel. Vysoké Mýtot on esmamainitud 1265. aastal. Vysoké Mýto vanalinn on alates 1. novembrist 1990 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Vysoké Mýto Místopisný průvodce po České Republice History Vysoké Mýto Vysoké Mýto : právní ochrana Národní památkový ústav
Kukulinna

Kukulinna on küla Tartu maakonnas Tartu vallas. Kukulinna mõis Äksi alevik Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 4.08.2022.
Narva tänav (Rakvere)

Narva tänav on tänav Rakveres. See asub Kukeküla ja Roodevälja linnaosa piiril Rakvere loodeosas. Tänava pikkus on 1193 meetrit Narva tänav algab Tallinna tänava, Heina tänava ja Kauba tänava ristmikult, ristub Vase tänava, Aasa tänava, Õli tänava, Luha tänava, Niine tänava, Muru tänava ja Kütuse tänavaga. Varem kuulusid need alad kohalikule Roodevälja mõisale. Rakvere linna tänavate teenumbrid ja teepikkused Elektrooniline Riigi Teataja (vaadatud 13. märtsil 2017)